ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007219

ขอให้แก้ไขปัญหากลิ่นเหม็นรบกวนจากร้านบุฟเฟ่ต์ บริเวณซอยราชวิถี 3 แขวงถนนพญาไท เขตราชเทวี กรุงเทพมหานคร จุดสังเกตเข้ามาจากซอยราชวิถี 3 ระยะทางประมาณ 100 เมตร ร้านจะตั้งอยู่ด้านขวามือ เนื่องจากร้านบุฟเฟ่ต์ดังกล่าวได้ทำการจัดที่ไว้สำหรับจุดเตาถ่านให้กับลูกค้า บริเวณข้างกำแพงของคอนโดมิเนียม สุพรีมคอนโด โดยร้านจะเริ่มก่อไฟตั้งแต่เวลาประมาณ 14.00 น.เป็นต้นไปจนถึงช่วงเวลาประมาณ 21.00-22.00 น.เป็นประจำทุกวัน ทำให้เกิดควันไฟและเศษขี้เถ้าลอยฟุ้งกระจายไปทั่วบริเวณพื้นที่พักอาศัย และทิ้งเศษอาหารเข้าไปในบริเวณลานจอดรถของคอนโดมิเนียมด้วย ส่งผลให้ประชาชนที่พักอาศัยอยู่ในพื้นที่ใกล้เคียงได้รับความเดือดร้อนมาเป็นระยะเวลาประมาณ 1 ปีแล้ว เบื้องต้นเคยแจ้งไปยังกรุงเทพมหานคร และทางร้านได้มีการแก้ไขปัญหาโดยการทำที่กั้นไว้บริเวณที่ก่อไฟขนาดใหญ่ แต่ไม่ได้มีการย้ายสถานที่ในการก่อไฟ และในการก่อไฟสำหรับเตาถ่านขนาดเล็กที่ใช้เครื่องเป่าลมโบเวอร์เป่าลม ยังคงสร้างความเดือดร้อนอยู่เช่นเดิม 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata